"Афестиваль амҩаԥгара хықәкы хадас иамоу ҿыц аҩра иалагазгьы аԥышәа змоу ашәҟәыҩцәа, апоетцәа, адраматургцәа рҩымҭақәа рӡыргара. Иара иалахәын жәаҩа ҳәынҭқарра. Афестиваль аҿы иалацәажәон ашәҟәҭыжьраҿы иҟоу ауадаҩрақәа, уи иамоу, иаҳзымдыруа амаӡақәа. Иахьатәи аамҭазы аредактор иҟамзаара аԥхьаҩцәа ишырԥырхагоу, акорректор бзиа иааӡара шыуадаҩу. Абарҭ азҵаарақәа зегьы ҽнак ҩынтә-хынтә рҽеимданы алекциақәа ирыԥхьон аԥышәа змаз акыр шықәса уи аус запы алаку, издыруа ауаа. Афестиваль алахәылацәа азҿлымҳан аԥсуа литература ашьақәгылашьа, иахьатәи аҭагылазаашьа. Ҳаргьы иҳалшеит аурыс ԥхьаҩ изы аҳамҭа аҟаҵара — Гьаргь Гәлиа, Фазиль Искандер, Еҭери Басариаԥҳа уҳәа урысшәала иҩуа, аԥсуа ҟазшьа, аԥсуа философиа аарԥшра зылшоз", — ҳәа еиҭеиҳәеит Ашәба арадио Sputnik Аԥсны
аефир аҟны.